	Когато попитахме за моята господарка и узнахме, че тя е в една от оранжериите, ние се отправихме към градината зад къщата и изпратихме един слуга да я потърси. Докато чакахме, сержант Къф погледна през вечнозелената арка вляво, увита в бръшлян, зърна нашите опитомени рози и тръгна право нататък, за пръв път проявявайки нещо, прилично на интерес. За учудване на градинаря и за моя досада този знаменит полицай се оказа цял извор на знания върху незначителното изкуство по култивиране на розите.